Ermitkolibroj

La **ermitkolibroj** estas tropikaj kaj subtropikaj kolibroj en la subfamilio ***Phaethornithinae*** (Fetornitenoj), kiu enhavas 37 speciojn en ses genroj. Ili vivas el suda Meksiko, tra Centrameriko, ĝis Sudameriko tiom suden kiom ĝis norda Argentino.

Ilia plumaro tipe inkluzivas verdajn, brunajn, ruĝbrunajn aŭ grizajn nuancojn. Plej multaj specioj montras iom da verda aŭ bronza irizeco en la supraj partoj, sed tio estas multe malpli okulfrapa ol tiu de multaj aliaj kolibroj. La masklaj kaj inaj plumaroj de ermitkolibroj estas tre similaj, kun diferencoj limigitaj al detaloj pri bekoformo, vostoformo kaj/aŭ forteco de koloroj/padronoj. Plej multaj specioj de ermitkolibroj ne montras la fortan seksan dimorfismon kutime asociitan kun kolibroj; Verda ermitkolibro estas escepto al ĉi tiu regulo.

Ermitkolibroj en la tipa genro, *Phaethornis*, havas longan kurban bekon (krom tri specioj, *P. koepkeae*, *P. philippii* kaj *P. bourcieri*, kun preskaŭ rektaj bekoj) kun ruĝa aŭ flava bazo ĉe la malsupra mandiblo, kaj iliaj du centraj vostoplumoj estas longaj kaj pinteca per blanka, flavbruna aŭ okra fino. La krono de la kapo estas plata, kaj du palaj vizaĝaj strioj enfermas malhelan maskon.

Plej multaj ermitkolibroj estas limigitaj al la rando kaj arbustaĵoj de arbaro, maldensarbaro kaj duarangaj plantoj, sed kelkaj specioj (ekz. la Altebenaĵa ermitkolibro) troveblas ankaŭ en pli malfermaj vivejoj.

Multaj specioj de ermitkolibroj formas masklarejojn kaj kunvenas sur tradiciaj ekspoziciejoj, kie inoj vizitas por elekti partneron. Masklaj ermitkolibroj estas ĝenerale malpli agresemaj ol aliaj masklaj kolibroj, kvankam ambaŭ seksoj defendas manĝoteritorion.

Plej multaj ermitkolibroj asociiĝas kun helikonioj, sed ili utiligas aliajn nektarfontojn (florojn de *Centropogon*, *Passiflora*, *Costus*, ktp.). Je pli malgranda grado, ili kaptas ankaŭ malgrandajn artikulojn. La longaj, kurbaj bekoj tipaj por ĉi tiu grupo de kolibroj estas adaptiĝo al kelkaj floroj. Ĉi tio estas prenita al ekstremo ĉe la du serpbekuloj (*Eutoxeres* spp.) kun iliaj tre kurbaj bekoj. Multaj specioj, inkluzive de la Rufbrusta ermitkolibro, ankaŭ uzas la helikoniojn por nestado, alkroĉante sian konusforman neston al la malsupra flanko de unu el la larĝaj folioj de la planto.

La taksonomio de kelkaj grupoj ŝanĝiĝis signife en la lastaj jaroj. Krom tiuj aferoj diskutitaj ĉe *Phaethornis*, taksonomia problemo okazas kun la komplekso *Threnetes leucurus/T. niger*. Schuchmann & Hinkelmann (1999) konsideris la fulgan barbulon melanisman variaĵon de la *T. leucurus*, sed ĉar ĝi estis priskribita unue, ĝia scienca nomo estis adoptita por la tuta specio; palvosta barbulo (*T. niger*). Ĉi tio, tamen, ne estis akceptita de ĉiuj aŭtoritatoj, precipe SACC, kiu konsideras kaj *T. niger* kaj *T. leucurus* kiel validajn speciojn. Plie, Mallet-Rodrigues (2006) sugestis, ke la taksono *loehkeni* estu konsiderata valida specio, la Fulga ermitkolibro.

Tri pliaj specioj, la dentbeka kolibro (*Androdon aequatorialis*), la verdfrunta lancbekulo (*Doryfera ludovicae*) kaj la blufrunta lancbekulo (*D. johannae*), estis inkluditaj en ĉi tiun subfamilion en la pasinteco, sed nun estas metitaj en *Polytminae*.

## Specioj en taksonomia ordo
## Referencoj 
* del Hoyo, J.; Elliot, A. & Sargatal, J. (editors). (1999). *Handbook of the Birds of the World. Volume 5*: Barn-Owls to Hummingbirds. Lynx Edicions. ISBN 8487334253
* Restall, R., C. Rodner, & M. Lentino (2006). *Birds of Northern South America.* Christopher Helm, London.  (vol. 1),  (vol. 2).
* Schuchmann, K. L. (1999). Family Trochilidae (Hummingbirds). pp.&nbsp;468–680 in: del Hoyo, J., Elliott, A. & Sargatal, J. (editors) (1999): *Handbook of Birds of the World, Volume 5: Barn-owls to Hummingbirds*. Lynx Edicions, Barcelona.  
*
*
* Stiles, F. Gary; Skutch, Alexander Frank (1989): *A guide to the birds of Costa Rica*. Comistock, Ithaca. 
* Remsen, J. V., Jr., C. D. Cadena, A. Jaramillo, M. Nores, J. F. Pacheco, M. B. Robbins, T. S. Schulenberg, F. G. Stiles, D. F. Stotz, and K. J. Zimmer. Version 04-07-2007. A classification of the bird species of South America. American Ornithologists' Union.
* *Split Threnetes leucurus from Threnetes niger* South American Classification Committee (2003).
* *Abandon the Hinkelmann-Schuchmann classification of the hermit hummingbirds (Phaethorninae), and specifically their classification of the Phaethornis superciliosus-malaris-longirostris species group* South American Classification Committee (2005).
* Hinkelmann, C. (1996). *Systematics and geographic variation in long-tailed hermit hummingbirds, the Phaethornis superciliosus-malaris-longirostris species group (Trochilidae), with notes on their biogeography.* Ornitologia Neotropical 7(2): 119–148. PDF available
* Hinkelmann, C., and K. Schuchmann (1997). *Phylogeny of the hermit hummingbirds (Trochilidae: Phaethornithinae).* Studies on Neotropical Fauna and Environment. 32: 142–163.
* Mallet-Rodrigues, Francisco (2006). *Táxons de aves de validade questionável com ocorrência no Brasil. III - Trochilidae (I).* Revista Brasileira de Ornitologia 14(4): 475–479. PDF available

Kategorio:Apodoformaj
Kategorio:Birdoj de Ameriko
Kategorio:Trokiledoj